સમાચાર સંસ્થા એએનઆઈ એમના વકીલ કેટીએસ તુલસીને ટાંકીને આ માહિતી ટ્ટીટ કરી છે.

Twitter કન્ટેન્ટ પૂર્ણ, 1

કેટીએસ તુલસીએ ગઈ કાલે રાત્રે ફૂડ પોઇઝનિંગને કારણે રૉબર્ટ વાડ્રાને ડાયેરિયા થઈ ગયો હોવાને લીધે તેઓ હાજર રહી શકે એમ નથી તેમ કહ્યું છે.

અગાઉ કોર્ટે રૉબર્ટ વાડ્રા તપાસમાં સહકાર આપી રહ્યા હોવાને લીધે અદાલતે તેમને આપેલા આગોતરા જામીન 2 માર્ચ સુધી લંબાવી દીધા હતા. 

રૉબર્ટ વાડ્રાના વચગાળાના જામીન પૂરા થવાને ફકત 12 દિવસ બાકી છે અને આજ તેઓ તપાસમાં હાજર નથી રહ્યા ત્યારે શું છે તેમની સામેના કેસનો મામલો. 

બિકાનેર, હરિયાણા વગેરે અનેક કેસમાં રૉબર્ટ વાડ્રાની ઘણી વખત ઈડીની ઑફિસમાં પૂછપરછ પણ થઈ છે.

10 ફેબ્રુઆરીના રોજ રૉબર્ટ વાડ્રાએ ફેસબુક પર એક પોસ્ટ પણ કરી હતી જેમાં તેમણે કહ્યું હતું, "હું ઠીક છું, સારો છું અને જે પરિસ્થિતિનો સામનો કરવો પડશે તેનો સામનો કરવા માટે અનુશાસિત છું. સત્યની હંમેશાં જીત થશે."

પોતાની ફેસબુક પોસ્ટમાં વાડ્રાએ લોકોનો ધન્યવાદ વ્યક્ત કરતા કહ્યું હતું, "સમગ્ર દેશમાંથી જે મિત્રો અને સહયોગીઓએ મને સમર્થન આપ્યું છે હું તેમનો ધન્યવાદ કરું છું."

તમે આ વાંચ્યું કે નહીં?

વાડ્રા પર શું છે કેસ?

લંડનમાં કથિત રુપે ઘર ખરીદવા મામલે વાડ્રા પર મની લૉન્ડરીંગનો મામલો ચાલી રહ્યો છે. ભૂતકાળમાં વાડ્રાએ આ આરોપોને ઘણી વખત ફગાવ્યા છે. 

તેમનું કહેવું છે કે બધા જ મામલા ભાજપની સરકારના દબાણમાં રાજકારણથી પ્રેરિત થઈને ચલાવવામાં આવી રહ્યાં છે. 

ઈડીએ કૉર્ટમાં કહ્યું છે કે વાડ્રા સાથે જોડાયેલી ઘણી સંપત્તિઓ લંડનમાં છે. ઈડીનું કહેવું છે કે લંડનમાં વાડ્રાના બે ઘરની સાથે છ અન્ય ફ્લેટ્સ પણ છે. 

એનડીટીવીના અહેવાસ અનુસાર વાડ્રાની સંપત્તિની કિંમત આશરે 12 મિલિયન પાઉન્ડ છે. 

આ સંપત્તિ 2005થી 2010 વચ્ચે ખરીદવામાં આવી હતી. 

બિકાનેર જમીન કૌભાંડ

લંડનમાં ઘર ખરીદવા સિવાય વાડ્રા પર બીજા પણ કેટલાક કેસ ચાલી રહ્યા છે.

એનડીટીવીના અહેવાલ મુજબ સપ્ટેમ્બર 2015માં ઈડીએ રૉબર્ટ વાડ્રા વિરુદ્ધ મની લૉન્ડરીંગનો કેસ નોંધ્યો હતો. 

ઈડીનો આરોપ હતો કે રૉબર્ટ વાડ્રાની માલિકી ધરાવતી કંપની સ્કાયલાઇટ્સ હૉસ્પિટેલિટીએ બીકાનેર સ્થિત જમીન પર કબજો મેળવ્યો હતો. 

આ જમીન ગરીબ ગ્રામીણોનાં પુનઃ સ્થાપન માટે હતી. 

એવો આરોપ લગાવવામાં આવ્યો હતો કે રૉબર્ટ વાડ્રાએ 69.55 હેક્ટર જમીન ખૂબ જ સસ્તાં ભાવે ખરીદી હતી અને તેને 5.15 કરોડ રૂપિયામાં ગેરકાયદેસર લેણદેણ કરીને વેચી નાખી હતી.... \n\nમને ઉપરના લેખ માટે સારું શીર્ષક આપો.
રૉબર્ટ વાડ્રા : લંડનની સંપત્તિની તપાસમાં રૉબર્ટ આજે ન આપી હાજરી, વકીલે કહ્યુ ફૂડ પોઇઝનિંગ થયું છે